Държавен вестник, бр. 43, 2021 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  43
диференциално-диагностичните търсения, и 
оказва на пациента квалифицирана медицин-
ска помощ или го насочва за хоспитализация.
2.4.4.3. Транспортирането на болния в 
лечебно заведение с диагностични и терапев-
тични възможности за решаване на конкрет-
ния медицински проблем се извършва при 
възможност със специализиран транспорт.
3. Изисквания при оказване на медицин-
ска помощ по специалността „Хирургия“ в 
структури на лечебни заведения за болнична 
помощ и комплексен онкологичен център.
3.1. Изисквания за осъществяване на 
дейности по специалността „Хирургия“ в 
структура от първо ниво на компетентност.
3.1.1. Дейността по специалността „Хирур-
гия“ се осъществява в структура (клиника/от-
деление), отговаряща на следните изисквания:
3.1.1.1. В структурата се извършва планово и 
по спешност оперативно и/или консервативно 
лечение на хирургични заболявания, при които 
се извършват операции с малък и среден обем 
и сложност (без онкологична хирургия), които 
не предполагат интензивни диагностични и 
терапевтични процедури. Големи операции се 
допускат само по спешност при наличие на 
индикации за животозастрашаващо състояние.
3.1.1.1.1. В структура, осъществяваща дей-
ностите по хирургия от първо ниво на ком-
петентност, е допустимо извършването на 
дейности от първо ниво на компетентност 
по медицинските специалности „Детска 
хирургия“, „Ортопедия и травматология“, 
„Урология“ и „Лицево-челюстна хирургия“ 
при спазване на изискванията на съответни-
те медицински стандарти по медицинските 
специалности относно налични специалисти 
и оборудване от първо ниво на компетент-
ност, както и операциите по т. 5, попадащи в 
обхвата на други медицински специалности, 
които могат да бъдат извършвани от хирург 
в условия на спешност.
3.1.1.2. Отделението/клиниката по хирургия 
разполага със следните помещения: болнични 
стаи, превързочни стаи за асептични и за сеп-
тични превръзки, манипулационна, сестринска 
работна стая, лекарски кабинети, кабинет на 
старшата медицинска сестра, съблекалня, кух-
ненски офис, стая за подготовка на болните за 
операция или изследване, помещения за пер-
сонала, помещение за дезинфекция, складове.
3.1.1.2.1. Помещенията в структурата отго-
варят по размери, разположение, устройство, 
оборудване и обзавеждане на действащите 
нормативни актове.
3.1.1.2.2. Всяка болнична стая е препо-
ръчително да разполага със самостоятелен 
санитарен възел.
3.1.1.2.3. В болничните стаи задължително 
трябва да бъдат осигурени:
3.1.1.2.3.1. мивки с течаща студена и топла 
вода;
3.1.1.2.3.2. централно и локално осветление;
3.1.1.2.3.3. резервен енергоизточник (лока-
лен, общоболничен);
3.1.1.2.3.4. бактерицидни лампи: стацио-
нарни или подвижни;
3.1.1.2.3.5. климатична инсталация – в сле-
доперативните структури;
3.1.1.2.3.6. централно отопление;
3.1.1.2.3.7. изходи за кислород, сгъстен въз-
дух и за аспирация в стаите на отделението/
клиниката за интензивно лечение.
3.1.1.2.4. Всяка стая трябва да бъде оборуд-
вана със средства за дезинфекция на ръцете. 
Подовата настилка, стените и мебелите да са 
от материали, позволяващи ежедневно влажно 
измиване и дезинфекция.
3.1.1.3. Лечебното заведение, в което е 
структурата по хирургия, трябва да разполага 
и с операционна зона (операционни зали), оси-
гурена със следната апаратура и оборудване:
3.1.1.3.1. операционна/и маса/и;
3.1.1.3.2. операционни лампи;
3.1.1.3.3. хирургичен инструментариум и 
апаратура;
3.1.1.3.4. стерилизатори;
3.1.1.3.5. подвижна апаратура за образна 
диагностика (ултразвукова и рентгенова 
апаратура);
3.1.1.3.6. анестезиологична апаратура и 
апаратура за дихателна реанимация.
3.1.1.4. Операционната зона (зали, блок) е 
обособена и удобна за комуникация терито-
рия на лечебните заведения за извършване на 
оперативни интервенции, разполагаща с обо-
рудване, хирургически инструментариум, кон-
сумативи, пространствени, комуникационни и 
санитарно-хигиенни условия за безпроблемно 
извършване на операция с необходимия обем 
и сложност, състояща се от:
3.1.1.4.1. Операционна зона (зали, блок):
3.1.1.4.1.1. амбулаторна операционна зала;
3.1.1.4.1.2. стая/място за пред- и следопе-
ративен престой;
3.1.1.4.1.3. най-малко с две операционни 
зали – за асептични и за септични операции;
3.1.1.4.1.4. осигурени възможности за без-
проблемно транспортиране от подготвителна 
стая/зала към операционна зала; от последна-
та – към място/стая/зала за възстановяване от 
анестезия, структура за интензивно лечение 
или към болнична стая в отделение/клиника;
3.1.1.4.1.5. препоръчително е всяка зала да 
има два входа/изхода, водещи към помещение 
за предоперативна подготовка на болния и 
помещение за подготовка на хирургичния екип.
3.1.1.4.2. Извън операционните зали на 
територията на операционната зона се обо-
собяват:
3.1.1.4.2.1. място за подготовка на хирур-
гичния екип, оборудвано с мивки с течаща 
студена и топла вода (с кранове, задвижвани 
с лакът, крак или фотоклетка); облекло за 
операционния екип;